Le Locle

Le Locle (en Esperanto Loklo, germane: Luggli) estas urbo kaj ĉefloko de la samnoma distrikto en Kantono Neŭŝatelo en Svislando.  Ĝi situas en la montaro Ĵuraso, kelkajn kilometrojn de la grandurbo Ĉaŭdefono (fr: La Chaux-de-Fonds). Ĝi estas la tria plej malgranda urbo en Svislando (en Svislando loko bezonas pli ol 10 000 loĝantojn por esti konsiderata urbo). Loklo havis  loĝantojn je la 31-a de decembro 2010. Le Locle estas konata kiel centro de svisa horloĝo , eĉ citita kiel la naskiĝloko de la horloĝa industrio(en) Teller, Matthew, The Rough Guide to Switzerland. 2010, Rough Guides. ISBN 1-84836-471-7.. La historio de la tiea horloĝfarado estas dokumentita en unu el la ĉefaj horloĝmuzeoj de la mondo, la Musée d'Horlogerie du Locle, Monts Castle, situanta en 19-jarcenta kampara grandbieno sur monteto norde de la urbo.

En la jaro 2009 la horloĝometropoloj Le Locle kaj La Chaux-de-Fonds estis kune deklaritaj monda heredaĵo de UNESKO.

 Geografio 
Le Locle situas en altmontara valo de la Ĵurasa Montaro dek kilometrojn sudokcidente de La Chaux-de-Fonds. La valon senakvigas la rivereto Le Bied, alfluanto de Doubs, kiu en la urbo mem plej parte fluas tra kovrita kanalo. La komunumo kaj urbo konsistas el la malnova urbocentro kaj la kvartaloj Les Monts en nordo, Le Communal kaj La Jaluse en sudo, la industria kvartalo Les Billodes en okcidento, kaj Neuf en oriento.

La teritorio de la komunumo etendiĝas sur areo de 23,14 km², de kiuj 29,9% estas kovritaj de arbaro, 53,6% servas por agrikulturo kaj 15,9% por setlado.Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Le Locle limas en nordo al Les Planchettes, en oriento al La Chaux-de-Fonds, en sudoriento al La Sagne, en sudo al Les Ponts-de-Martel, en sudsudokcidento al La Chaux-du-Milieu, en sudokcidento al Le Cerneux-Péquignot, en nordokcidento al Villers-le-Lac (Francio), kaj en nordnordokcidento al Les Brenets. Per popola voĉdono la urbo Le Locle kaj la vilaĝo Les Brenets kunfandiĝis en unu nova komunumo, kun valideco je 01-01-2021.

 Trafiko 
Tra Le Locle pasas la kantona ĉefvojo n-ro 20 de La Chaux-de-Fonds al la pasejo Col des Roches kaj poste kiel franca nacia vojo D461 al Besançon. La kantona ĉefvojo 149 kondukas de Le Locle al Sainte-Croix kaj la ĉefvojo 170 al Travers. Tra Le Locle pasas la fervojlinio de La Chaux-de-Fonds al Besançon kaj etspura fervojo kondukas de Le Locle al Les Brenets. La entrepreno transN funkciigas en la regiono de Le Locle lokan busreton.

 Industrio 
En Le Locle troviĝas mondfamaj horloĝfirmaoj kiel Ulysse Nardin, Rolex, Tissot, Zénith.

 Historio 
La unua dokumenta mencio de Le Locle datiĝas el la jaro 1150, kiam Renaud kaj Wilhelm de Valangin atribuis la valon al la Abatejo Fontaine-André.Jean-Marc Barrelet: Le Locle en Historia Leksikono de Svislando (2009-10-15)

 Kulturo 
En Le Locle restadis trifoje la dana poeto Hans Christian Andersen en domo Crêt Vaillant 28. Tie vidiĝas memorŝildo. Oriente de la urbo situas strato Hans Christian Andersen.

 Monda heredaĵo de UNESCO 
Le Locle kaj La Chaux-de-Fonds estis kune deklaritaj monda heredaĵo de UNESKO en la jaro 2009. La horloĝaj urboj Le Locle kaj La Chaux-de-Fonds kune ricevis rekonon de Unesko pro sia escepta universala valoro. Aliaj svisaj lokoj sur la listo de monda heredaĵo de Unesko estas ekzemple la

 Retia Fervojo
 Monaĥejo Sankt-Galo
 Malnova Urbo de Berno (1983) pro ĝia kompakta kaj ĝenerale nerompita mezepoka kerno kiu estas bonega ekzemplo de integriĝo de la moderna mondo en mezepokan urbon. Multaj konstruaĵoj en la Malnova Urbo estis nomumitaj kiel svisaj kulturaj posedaĵoj de nacia signifo, same kiel la tuta Malnova Urbo.

 Esperanto en Le Locle 

 La Esperanta Civito 
Loklo (fr; Le Locle) pro la unua parlamenta sesio, Ĉaŭdefono (fr: La Chaux-de-Fonds) pro la fondo de la Pakto kaj Sabloneto (it: Sabionetta) pro la promulgo de la Konstitucia Ĉarto de la Esperanta Civito estas ĉiuj lokoj kun kiuj la esperanta civito estas historie plej ligitaGiorgio Silfer, Civitoj en la monda kulturheredo, HeKo 394 4-C, la 27-an de junio 2009., krom esti enskribitaj en la listo de Monda Kulturheredaĵo de Unesko.

Loklo (1833), same kiel Malago (1862) estis pioniraj urboj por EsperantoHeko marto 2017.???

 Vidindaĵoj 
En la urbo Le Locle ekzistas tri muzeoj:
 Arta Muzeo, fondita en la jaro 1880 kun pentraĵoj de la neŭŝatelaj kaj svisaj pentristoj de la 19-a kaj 20-a jarcento kaj kolekto pri eskimoarto.
 Horloĝa Muzeo kun aŭtomatoj kaj horloĝoj de la 16-a ĝis la 19-a jarcento. La muzeo, kiu situas en la kastelo Château des Monts ofertas prospekton kaj gvidojn en Esperanto.
 Muzeo de la Subteraj Muelejoj de Col des Roches kun parte rekonstruitaj akvoradoj.
 "Exomusée", subĉiela muzeo el 47 (en 2025) pentritaj fasadoj.

 Ĝemelaj urboj 
La franca urbo Gérardmer estas ĝemela urbo de Le Locle, same kiel la brita urbo Sidmouth.

 Referencoj 

 Vidu ankaŭ 
 Distrikto Le Locle
 Le Locle (stacidomo)
 Le Locle-Col des Roches (stacidomo)
 Le Locle Le Chalet (stacidomo)
 Les Frêtes (stacidomo)
 Les Brenets (stacidomo)

 Rilataj artikoloj 
 Esperanta Civito
 Sabloneto
 Loklo
 La Chaux-de-Fonds
 Malago, pionira urbo de Esperanto

 Eksteraj ligiloj 
 Oficiala retejo de la komunumo Le Locle

 www.mhl-monts.ch
 www.exomusee.ch

 Bilgalerio